Diari Oficial de la Generalitat Valenciana


Sumari del DOGV 4645, del 05-12-2003 (2003/12277)

ORDE de 27 de novembre de 2003, de la Conselleria d'Agricultura, Pesca i Alimentació, per la qual s'establixen ajudes per a obres de condicionament de camins rurals en els municipis i entitats locals menors de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/11/27/(1)/dof/vci/html**

### Dades del document

Número de DOGV
:   4645

Data del DOGV
:   05-12-2003

Secció del DOGV
:   I. DISPOSICIONS GENERALS

Número del document
:   2003/12391


Data del document
:   27-11-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * administració local
    * via rural
    * ajuda pública
    * obres públiques
    * suport econòmic

ORDE de 27 de novembre de 2003, de la Conselleria d'Agricultura, Pesca i Alimentació, per la qual s'establixen ajudes per a obres de condicionament de camins rurals en els municipis i entitats locals menors de la Comunitat Valenciana. [2003/M12935]
  
Els municipis i entitats locals menors de la Comunitat Valenciana, en l'exercici de les seues competències, podran realitzar obres que tinguen per finalitat la construcció, millora i adequació de camins rurals.
  
Atés el benefici que es deriva d'eixes obres per a l'agricultura de la Comunitat Valenciana i, atés el seu caràcter, la Conselleria d'Agricultura, Pesca i Alimentació, d'acord amb el que establix l'article 42 de la Llei 8/2002, de 5 de desembre, d'Ordenació i Modernització de les Estructures Agràries, de la Comunitat Valenciana, ha habilitat una línia de subvenció destinada a facilitar-ne l'execució.
  
En virtut d'això, i fent ús de les facultats que tinc atribuïdes,
  
ORDENE
  
Article 1
  
1. Es convoca els municipis i entitats locals menors de la Comunitat Valenciana que tinguen atribuïdes competències en matèria de construcció, millora i adequació de camins rurals, perquè sol·liciten les ajudes que, amb eixa finalitat, es regulen en la present orde.
  
2. Les obres subvencionables seran les que signifiquen una millora permanent de la superestructura dels camins rurals, siguen amb paviment asfàltic, formigó o material granular. Queden exceptuats els projectes en què es preveuen exclusivament obres aïllades, com ara murs de contenció i altres no incloses en les de superestructura, i treballs com els de desherbatge o neteja de camins, apedaçaments i rasants aïllats. En cada cas serà facultat de la Conselleria d'Agricultura, Pesca i Alimentació determinar les millores subvencionables entre les sol·licitades.
  
Es consideraran, també, obres subvencionables les de reparació de danys produïts per pluges torrencials o altres accidents meteorològics produïts en l'exercici precedent al de la convocatòria.
  
3. A fi d'atendre les demandes d'infraestructura agrària per part dels municipis i entitats locals menors, l'execució d'obres de camins rurals serà subvencionada per la Conselleria d'Agricultura, Pesca i Alimentació a càrrec del capítol 7, secció 12, programa 531.10, Estructures Agràries, i línia TO170, «Obres i servicis d'infraestructura agrària en municipis». L'import global màxim quedarà fixat en l'orde que oportunament es publicarà, d'acord amb els pressuposts que s'aproven amb esta finalitat.
  
La Conselleria realitzarà un pla de camins rurals per apror-lo en l'exercici corrent. S'inclouran en el dit pla les obres que seran auxiliades d'entre les sol·licitades pels distints ajuntaments i entitats locals menors.
  
El pla podrà ser ampliat si de la tramitació dels expedients inicialment inclosos es deduïx l'existència de crèdit suficient per a això.
  
4. Els municipis i les entitats locals menors podran presentar una única sol·licitud de subvenció per a les seues obres; la inversió màxima auxiliable es limitarà a 140.000,00 euros per ajuntament i a 42.000,00 euros per entitat local menor.
  
Podran incloure's en el càlcul del pressupost gastos generals i benefici industrial, en les obres a executar per contracta. Tant en obres a executar per contracta com per administració directa es podrà incloure l'impost sobre el valor afegit. Quedaran exclosos del dit càlcul altres gastos com els honoraris de projecte, anàlisi del terreny i partides alçades.
  
5. El termini per a presentació de sol·licituds serà de l'1 al 31 de desembre de cada any. Excepcionalment, per a la convocatòria de 2004, el termini per a presentació de sol·licituds serà de 30 díes naturals, comptadors a partir de la data de l'entrada en vigor de la present orde. S'establix un termini de sis mesos per a notificar la resolució dictada en relació amb estes sol·licituds, comptadors a partir de la data de finalització del termini de presentació d'estes.
  
Article 2
  
1. Amb la sol·licitud s'emplenaran els documents que en ella es demanen, els models dels quals es reproduïxen en l'annex II, amb la relació de totes les dades allí sol·licitades.
  
En cas que un camí, objecte de la sol·licitud, discórrega en la seua totalitat per qualsevol zona d'afecció (via pecuària, domini públic hidràulic, carreteres, espais de la xarxa Natura 2000 o paratges naturals declarats, etc.), no s'admetrà a tràmit la sol·licitud si no es presenta, simultàniament amb la resta de documentació, l'autorització d'execució de l'obra, expedida per l'òrgan competent.
  
En cas que un camí, objecte de sol·licitud, discórrega en part per les zones anteriorment mencionades sense presentar simultàniament l'autorització corresponent de l'òrgan competent, quedarà eliminada l'ajuda que li puga correspondre al camí en qüestió en el tram inclòs en la dita zona.
  
2. Amb les limitacions pressupostàries determinades en l'article 1 de la present orde, la subvenció a concedir podrà cobrir fins al 80% del pressupost total auxiliable. L'import a pagar al beneficiari es determinarà aplicant el percentatge al·ludit al cost real de la inversió auxiliable efectivament realitzada. El cost s'acreditarà mitjançant certificat d'obra firmat pel tècnic director i aprovat per l'òrgan competent de l'entitat local. Si pertoca, si es produïx una baixa en la contractació i l'import pagat pel beneficiari al contractista fóra inferior a l'auxiliable, de la mateixa forma i en la mateixa proporció, eixa baixa es reflectirà en la subvenció a pagar. L'entitat local beneficiària estarà obligada a comunicar a la Conselleria d'Agricultura, Pesca i Alimentació l'import de la baixa obtinguda en la contractació, en el termini de 10 dies següents a la data de la resolució d'adjudicació de les obres.
  
3. En cas que el conjunt de sol·licituds de subvenció presente una quantitat que supere l'import global màxim de la línia pressupostària corresponent, la Conselleria d'Agricultura, Pesca i Alimentació procedirà a donar prioritat a les sol·licituds, d'acord amb la importància de la superfície de cultiu, al menor tamany de la població i a la circumstància de no haver percebut subvenció l'any anterior a l'aplicació de la present orde. Es tindrà en compte, igualment, l'existència en el territori del municipi sol·licitant de nuclis de població o llogarets dispersos en cas que estos nuclis no estiguen constituïts com a entitat local menor. Cap d'estos criteris no serà absolutament excloent.
  
Article 3
  
1. Les corporacions sol·licitants hauran de presentar, juntament amb la resta de la documentació, un projecte tècnic, el contingut del qual serà el que s'especifica en l'article 124 del text refós de la Llei de Contractes de les Administracions Públiques, aprovat per mitjà del Reial Decret Legislatiu 2/2000, de 16 de juny, (BOE de 21 de juny de 2000).
  
La Conselleria d'Agricultura, Pesca i Alimentació podrà reduir o denegar la subvenció sol·licitada, amb audiència prèvia a l'entitat interessada, quan les obres projectades preveuran una inversió desproporcionada als fins perseguits de condicionament de camins rurals.
  
2. Els pressuposts presentats pels ens locals sol·licitants seran corregits quan els preus unitaris de cada unitat d'obra siguen superiors al màxim establit per la Conselleria d'Agricultura, Pesca i Alimentació, d'acord amb la baremació que figura en l'annex I de la present orde. En el cas que un preu unitari proposat no es corresponga amb cap dels detallats en la baremació esmentada, la Conselleria d'Agricultura, Pesca i Alimentació també podrà variar-lo d'acord amb els seus propis criteris tecnicoeconòmics.
  
3. Qualsevol modificació substancial (segons l'article 161 del Reglament General de Contractació de l'Estat) del projecte inicial que siga necessari realitzar durant l'execució de les obres, es posarà en coneixement de la Direcció General de Modernització d'Infraestructures Agràries per escrit i amb anterioritat a la seua execució, per a la seua autorització, i se'n justificarà la necessitat amb un nou projecte. No serà necessari este tràmit en els casos de lleugeres variacions referides a la quantitat d'unitats d'obra o si cal canviar unes unitats per altres en quantitats que no suposen una variació substancial i sempre que les noves unitats introduïdes estiguen incloses en l'annex I de la present orde. En cap cas implicarà un augment de la subvenció concedida.
  
4. No s'autoritzarà cap modificació consistent en una actuació en camí o camins diferents als compresos en la sol·licitud presentada.
  
Article 4
  
1. Els municipis i entitats locals menors hauran de presentar la sol·licitud de subvenció corresponent, juntament amb tota la documentació annexa, en dos exemplars segons el model de l'annex II. Només les entitats locals menors presentaran a més els certificats específics de l'annex II. En cas de primera sol·licitud o de canvi de compte bancari, l'entitat local emplenarà l'imprés de manteniment de tercers. Esta documentació es presentarà en els servicis territorials de la província, sense perjuí de les disposicions de l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tant el model de sol·licitud com els de certificat d'obra i l'imprés de manteniment de tercers estaran disponibles en les oficines territorials de la Conselleria d'Agricultura, Pesca i Alimentació, així com en qualsevol de les oficines Prop de la Comunitat Valenciana, situades a:
  
Alacant:
  
Direcció Territorial de la Conselleria d'Agricultura, Pesca i Alimentació, c/ Professor Manuel Sala, 2 (CP 03350).
  
Oficina Prop Churruca, c/ Churruca, 29.
  
Benidorm:
  
Oficina Prop Rincón de Loix. Av. Juan Fuster Zaragozá, 1 (CP 03450).
  
Oficina Prop La Cala. Av. Mont Benidorm, 11 (03283).
  
Oficina Prop Foietes-Colonia de Madrid. Av. Beniardà, 61 (CP 03170).
  
Oficina Prop Alfredo Corral-Maravall. Av. Ametllers, 42 Acc.(CP 03313).
  
Oficina Prop Tolls-Salto del Agua. Av. Andalusia, 8 acc. (CP 03466).
  
Orihuela:
  
Oficina Prop - Orihuela, c/ López Pozas s/n (CP 03783).
  
Castelló de la Plana:
  
Direcció Territorial de la Conselleria d'Agricultura, Pesca i Alimentació,
  
(Edifici Prop) c/ Germans Bou, 47.
  
Oficina Prop Germans Bou, c/ Germans Bou, 47 (CP 12382).
  
Oficina Prop Casa dels Caragols, c/ Major, 78 Casa dels Caragols (CP
  
12472).
  
Oficina Prop Avinguda del Mar, av. del Mar, 6 (CP 12075).
  
Vila-real:
  
Oficina Prop ?Vila-real, c/ Joan Fuster, 28 (CP 12688).
  
Vinaròs:
  
Oficina Prop - Vinaròs, c/ Sant Joaquim, 14 (CP 12517).
  
València:
  
Direcció Territorial de la Conselleria d'Agricultura, Pesca i Alimentació,
  
(Edifici Prop) c/ Gregorio Gea, 27.
  
Oficina Prop Gregorio Gea I, c/ Gregorio Gea, 27 (CP 46144).
  
Oficina Prop Gregorio Gea II. c/ Gregorio Gea, 14 (CP 46278).
  
Oficina Prop Colón, c/ Colom, 80.
  
Oficina Prop Chabás, c/ Historiador Chabàs, 2.
  
Oficina Prop Miguelete, c/ Miquelet, 5.
  
Ontinyent:
  
Oficina Prop-Ontinyent, Parc del Mestre Ferrero, 22 (CP 46981).
  
Requena:
  
Oficina Prop-Requena, av. Arrabal, 9 (CP 46466).
  
Sagunt:
  
Oficina Prop - Sagunt, Camí Real, 97 (CP 46964).
  
Port de Sagunt:
  
Sense determinar
  
Xàtiva:
  
Oficina Prop - Xàtiva, av. Selgas, 3, (CP 46488).
  
I en qualsevol altre punt Prop que amb posterioritat a la promulgació d'esta orde es puga establir. Igualment podran consultar-se i imprimir-se des del web de la Generalitat Valenciana, en l'apartat Prop, l'adreça d'Internet de la qual és www.gva.es/infociuda .
  
Article 5
  
En cas que la quantia de la subvenció o el termini disponible per a l'execució de l'obra no permeta a la corporació beneficiària escometre efectivament l'execució esmentada, esta corporació haurà de renunciar a la subvenció concedida en el termini improrrogable de 10 dies hàbils, comptadors des de la recepció de la notificació de la resolució. En este cas, la Conselleria d'Agricultura, Pesca i Alimentació efectuarà les gestions necessàries per alliberar el crèdit disposat. Per contra, si la corporació accepta la subvenció concedida ho haurà de notificar per escrit, en el mateix termini de 10 dies, amb la indicació així mateix de l'inici dels tràmits per començar les obres.
  
La no-acceptació expressa de la subvenció concedida serà interpretada com a renúncia a ella, amb els efectes alliberadors del crèdit pressupostari.
  
Article 6
  
1. Les entitats locals comunicaran per escrit, en un termini de 10 dies comptadors a partir de la data de l'acta de comprovació del replantejament, l'inici de les obres a la Direcció Territorial.
  
2. Les obres objecte de subvenció s'hauran de senyalitzar degudament d'acord amb allò que dispose per a esta finalitat la Direcció General de Modernització d'Infraestructures Agràries, a través de la Direcció Territorial, segons el model inclòs en l'annex III de la present orde.
  
Article 7
  
1. Les obres objecte de subvenció podran executar-se dins de l'exercici pressupostari corrent o programant-ne l'execució amb caràcter biennal. La Conselleria d'Agricultura, Pesca i Alimentació, segons la dimensió funcional i econòmica de l'obra a subvencionar, decidirà el caràcter anual o bianual de la inversió.
  
2. L'entitat beneficiària haurà d'enviar les relacions valorades i els certificats d'obra (un per cada anualitat) en els models normalitzats (disponibles en els llocs citats en l'article 4, punt 1) a les direccions territorials corresponents. Els certificats d'obra estaran subscrits pel tècnic municipal i degudament aprovats per l'òrgan de govern competent de l'entitat beneficiària, a l'efecte de procedir al pagament de la subvenció.
  
3. A fi de garantir el pagament de les subvencions durant l'exercici econòmic corresponent, els certificats d'obra degudament aprovats per l'òrgan competent de l'entitat a què fa referència l'apartat anterior s'hauran de formalitzar, en qualsevol cas, fins al 31 d'octubre de cada exercici. La no-presentació d'este certificat o la presentació amb posterioritat a la dita data (31 d'octubre de cada any) donarà lloc a la pèrdua de la subvenció.
  
4. La Conselleria d'Agricultura, Pesca i Alimentació es reserva el dret de realitzar les inspeccions tècniques i administratives que considere necessàries a fi de comprovar la correcta projecció i execució de les obres. Igualment, podrà corregir els errors detectats en els projectes i en els certificats d'obres a fi de determinar la subvenció exacta corresponent a l'obra realment executada.
  
Article 8
  
Els beneficiaris de les subvencions aprovades hauran de complir, en tot cas, els requisits que s'establiran a l'efecte en la Llei de Pressuposts de la Generalitat Valenciana per a l'any de l'exercici i en el text refós de la Llei d'Hisenda Pública de la Generalitat Valenciana.
  
Disposicions addicionals
  
Primera
  
La concessió de les ajudes previstes en la present orde està condicionada a l'existència de crèdit adequat i suficient per a això en els pressuposts de la Generalitat Valenciana de l'exercici corresponent, segons les disposicions de l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de gasto.
  
Així mateix, segons l'orde mencionada, tots els actes dictats s'entendran condicionats al fet que, en dictar-se la resolució de concessió de les subvencions, subsistisquen les mateixes circumstàncies, de fet i de dret, existents en el moment en què es van produir aquells actes.
  
Disposició derogatòria
  
A l'entrada en vigor de la present orde quedaran derogades totes les normes de rang igual o inferior en tot allò en què s'oposen al que s'establix en esta i, expressament, l'Orde de 15 de novembre de 2001, de la Conselleria d'Agricultura, Pesca i Alimentació.
  
Disposicions finals
  
Primera
  
Es faculta la Direcció General de Modernització d'Infraestructures Agràries perquè prenga les disposicions necessàries per al desplegament i l'execució de la present orde.
  
Segona
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
València, 27 de novembre de 2003
  
La consellera d'Agricultura, Pesca i Alimentació,
  
GEMA AMOR PÉREZ
  
ANNEX II
  
La sol·licitud es dirigirà al conseller o consellera d'Agricultura, Pesca i Alimentació, acompanyada obligatòriament amb la documentació següent:
  
a) Sol·licitud d'ajuda econòmica (imprés del model adjunt).
  
b) Certificats:
  
b1. Certificat de disponibilitat dels terrenys indicant expressament que el camí o els camins objecte de millora no discorre o discorren per zona d'afecció, segons l'article 2.1 d'esta orde. En cas que, en part o tot un camí discórrega per zona d'afecció, es presentarà simultàniament l'autorització a l'execució de la millora per l'òrgan competent. La no-presentació d'esta autorització, en cas de discórrer un camí tot per zona d'afecció, suposarà la desestimació automàtica de l'ajuda que puga correspondre al camí en qüestió. La no-presentació de la dita autorització, en el cas de discórrer part del camí sol·licitat per la dita zona, suposarà l'eliminació de l'ajuda que puga correspondre al camí en qüestió en el tram inclòs en zona d'afecció. No s'admetrà com a justificació la sol·licitud d'autorització de la millora, cursada pel municipi o entitat local menor a l'òrgan competent.
  
b2. Certificat de l'acord de sol·licitud per l'òrgan competent.
  
b3. Certificat que acredite que l'autor del projecte és funcionari o depén civilment, laboralment o administrativament de l'ens local.
  
b4. En els casos de sol·licitud de millora per una entitat local menor, certificat del nombre d'habitants d'esta.
  
 (Tot això en l'imprés del model adjunt.)
  
c) Programa d'actuació d'execució d'obres (model de l'imprés adjunt).
  
d) Memòria valorada amb plans a la presentació inicial de la documentació annexa a la sol·licitud. Si és aprovada esta sol·licitud es donarà un termini per a la presentació del projecte d'obres corresponent.
  
e) Certificat de l'entitat financera respecte del nombre i titular del compte corrent indicat per al pagament de la subvenció.
  
f) Només les entitats locals menors hauran d'aportar la documentació que acredite que tenen assumides les competències per a l'execució d'obres i servicis de caràcter rural.
  
g) Només en el cas que l'entitat local sol·licite l'ajuda per primera vegada o que es propose un compte nou, s'emplenarà l'imprés de manteniment de tercers.
  
h) Declaració jurada de subvencions sol·licitades o rebudes per a realitzar la mateixa millora. (En imprés annex.)
  
La documentació referida (sol·licitud i documentació annexa) haurà de presentar-se en dos exemplars en els servicis territorials de la Conselleria d'Agricultura, Pesca i Alimentació en les direccions indicades en l'imprés de sol·licitud o en l'article 4, punt 1, de la present orde.
  
Sol·licitud.
  
S'emplenarà en els impresos oficials DG-46430-57-S.
  
Certificat (text orientatiu)
  
L'alcalde president o alcaldessa presidenta del municipi/entitat local menor d????-
  
El secretari o secretària del municipi/entitat local menor d????..
  
Certifica:
  
Que amb data??, es va acordar per ????????- els punts següents:
  
1. Sol·licitar a la Conselleria d'Agricultura, Pesca i Alimentació de la Generalitat Valenciana, a l'empara de l'Orde d?- d????.. de la Conselleria esmentada, l'ajuda corresponent a l'obra següent:
  
Denominació de l'obra: ???-
  
2. Que este municipi/entitat local menor disposa dels terrenys i de les autoritzacions necessàries per a l'execució de les obres mencionades i que el camí o camins objecte de millora no discorren per zona d'afecció en tot el seu traçat. (En cas de discórrer per zona d'afecció s'aportarà autorització a la millora pel departament corresponent.)
  
3. Que l'autor (o els autors) del projecte de les obres al·ludides és funcionari (o depén civilment, laboralment o administrativament) d'este municipi/entitat local menor.
  
4. (Només en les entitats locals menors). L'entitat local menor té actualment ???. habitants.
  
???, ??. d?.. de?-
  
El secretari
  
Vist i plau,
  
L'alcalde president o alcaldessa presidenta del municipi/entitat local menor.
  
(Alternativament, cal utilitzar el model adjunt.)
  
Programa d'actuació d'execució d'obra (text orientatiu).
  
Programa d'actuació per a l'execució de les obres d'infraestructures agràries de competència municipal subvencionades a l'empara de l'Orde de??. d?- de?., de la Conselleria d'Agricultura, Pesca i Alimentació.
  
Municipi/entitat local menor d??.
  
Designació de l'obra: ?-
  
En cas que l'obra mencionada siga subvencionada per la Conselleria, este municipi/entitat local menor es compromet a iniciar l'obra i a executar-la en el termini d??.. mesos, d'acord amb les unitats d'obra previstes en el projecte presentat i les anualitats que establisca la Conselleria d'Agricultura, Pesca i Alimentació.
  
Qualsevol modificació substancial necessària durant el procés d'execució de les obres que figuren en el projecte serà comunicat per escrit a la Direcció General de Modernització d'Estructures Agràries per a la seua aprovació.
  
(Alternativament, cal utilitzar el model adjunt).
  
Projecte tècnic.
  
El projecte tècnic a què es referix l'article 3 haurà de constar dels apartats següents:
  
a) Descripció i justificació de l'obra a realitzar. En el supòsit d'obres de camins, murs, canonades, ponts, etc., s'indicaran les seues dimensions i característiques.
  
b) Unitats d'obra i preus descomposts. No serà necessari descompondre els preus en el cas d'aplicar els preus tipus de l'annex I de la present orde. La inversió no es podrà pressupostar mitjançant partides alçades, cost de mà d'obra, cost d'hora de màquina, etc.
  
c) Pressupost, mesuraments de cada una de les unitats d'obra i cost de la unitat d'obra.
  
d) Pressupost d'execució de l'obra.
  
e) Pla de situació de l'obra i plans tancats de detalls, necessari per a la definició de l'obra.
  
f) En els casos en què es modifique la rasant actual del camí o el moviment de terres previst supere 0,500 m3/ml s'haurà de justificar els volums del moviment de terres amb els perfils longitudinals i transversals del corresponent camí. En la resta dels casos s'inclourà una secció tipus del camí.
  
g) S'inclourà amb caràcter obligatori un pla o plans del terme municipal, preferentment a escales 1:5.000 o 1:10.000 o major escala i amb fons parcel·lari si és possible, on es destaque amb un color distint per a cada any el tram o els trams de camins auxiliats sobre la base d'esta línia d'auxilis econòmics per a infraestructures agràries en anys anteriors.
  
h) Declaració jurada de subvencions sol·licitades o rebudes per a la mateixa millora que se sol·licita. (Imprés IA - 2666 - 01 - E.)
  
Certificat de l'entitat financera.
  
(Nom i cognoms)?..director o directora d??, sucursal d??..
  
Certifica:
  
Que el municipi/entitat local menor d??. és titular, en esta entitat financera, del compte corrent les dades del qual es relacionen a continuació.
  
Entitat financera: ??- Codi: ??..
  
Sucursal: ????.. Codi: ??..
  
DC: - Número c/c: ????-
  
??.., ?- d??.. de?-
  
Relació valorada
  
S'emplenarà en l'imprés tipificat IA-26259 01-E (primer full de la relació) i XA-26614-00-B (segon full de la relació) per a les obres realitzades per contracta i en l'imprés UZ-39474-68-A (primer full de la relació) i XV-01392-21-J (segon full de la relació) per a les obres realitzades per administració directa.
  
(Impresos del model adjunt).
  
Certificat final d'obra
  
S'emplenarà en l'imprés tipificat FA-56683-52-O.
  
Tots els impresos dels models adjunts es poden obtindre en els llocs indicats en l'article 4 d'esta orde.
  
Imprés de manteniment de tercers
  
S'emplenarà en l'imprés tipificat YC-88933-80-S. Imprés disponible en els mateixos llocs que els anteriors.
  
ANNEX III
  
RÈTOL SENYALITZACIÓ D'OBRA I OBRES DE FÀBRICA TIPIFICADES
  
Compost de plafó de xapa galvanitzada i dos pals de subjecció d'IPN-80 o tub rectangular de 80 x 40 x 1,5 mm.
  
Composició de plafó:
  
Construït amb dos lamel·les de xapa galvanitzada d'1,5 mm de gruix, compost de les característiques següents:
  
PRIMERA LAMEL·LA:
  
De forma rectangular, d'1,05 m de llargària i amplària de 0,2525 m amb un plec a 90º de 3 cm en cada costat del rectangle amb la finalitat de donar rigidesa i capacitat d'adherència a les lamel·les entre elles i els pals de subjecció.
  
Base de retolació. Formada amb vinil de color roig (pantone 186), logotip i rètols en vinil sobre la base en color blanc.
  
Retolació:
  
Primer rètol: amb text "GENERALITAT VALENCIANA", mesures 0,86 m de llargària i alçària porporcional, lletra tipus text Generalitat.
  
Segon rètol: amb text "CONSELLERIA D'AGRICULTURA, PESCA I ALIMENTACIÓ", mesures 0,86 m de llargària i alçària de lletra porporcional.
  
Tercer rètol: "LOGOTIP DE LA GENERALITAT VALENCIANA", mesures 0,22 m d'alçària i amplària proporcional.
  
SEGONA LAMEL·LA:
  
De forma rectangular, d'1,05 m d'amplària i alçària de 0,79 m amb un plec de 3 cm a 90º en cada costat del rectangle.
  
Base de retolació. Formada amb vinil de color blanc, mesures 0,79 x 105 cm, la retolació estarà realitzada en vinil de color negre o gris (pantone 432).
  
Primer rètol: "DESCRIPCIÓ DE L'OBRA", (CAMÍ D??..), alçària de lletra 10 cm (lletra recta i majúscula).
  
Segon rètol: portarà escrit "TERME MUNICIPAL D???" amb les mateixes característiques que el primer.
  
Duració del vinil fins a 7 anys.
  
SUPORT I SUBJECCIÓ AL SÒL.
  
Compost per 2 pals IPN-80 o tub rectangular de 80 x 40 x 1,5 galvanitzats o pintats a temperatura de 210º en polièster de color gris (pantone 432) i fixats al sòl amb formigó H-25N/mm2.
  
VISOS I PECES ESPECIALS.
  
Les lamel·les s'uniran entre si per mitjà de 3 caragols de M-8 x 15 mm i es fixaran als peus o bigues suport per mitjà de 6 peces especials realitzades en xapa galvanitzada de 2 mm de gruix, fixades a les lamel·les amb 12 caragols M-8 x 15 mm i fixades a les bigues amb 6 caragols M-8 x 60 mm.
  
FIXACIÓ DE LES BIGUES AL SÒL.


Còpia Permalink ELI